ભરૂચ એલસીબીની ટીમ અંકલેશ્વર વિસ્તારમાં પેટ્રોલિંગમાં હતા તે દરમિયાન નેશનલ હાઇવે નંબર ૪૮ ઉપર ખરોડ ચોકડી નજીક આવેલ સર્વોત્તમ હોટલના કમ્પાઉન્ડમાં કેટલાક ઈસમો ટેન્કરમાંથી કેમિકલ કાઢી સગેવગે કરવાની તૈયારીમાં હોવાની બાતમી મળતા એલસીબીની ટીમે તપાસ કરતા બે ટેન્કરમાંથી કેટલાક ઈસમો કેમિકલ ચોરી કરી કારબામાં ભરી ને નજીકમાં પાર્ક કરેલ મારૂતીવાનમાં મૂકતા જણાતા તાત્કાલિક રેડ કરતા ટેન્કરનો ચાલક અભય ભર, ક્લીનર બ્રીજકિશોર પંડિત તથા મારૂતીવાન ચાલક અશોક ધાકડ ત્રણેય રહેવાસી સુરતની અટકાયત કરી સ્થળ પર તપાસ કરતા ટેન્કરના વાલ્વમાં પાઇપમાં ભરેલ લગાવી સ્ટાયરિન મોનોમર કેમિકલનો ચોરી કરી કારબાઓમાં ભરતા હતા તેમજ ટેન્કર પાસે પાર્ક કરેલ મારૂતીવાનમાં તલાસી લેતા કેમિકલ ભરેલ કારબા તેમજ ખાલી કારબાઓ મળી આવ્યા હતા પોલીસે ટેન્કર ચાલક ની સઘન પૂછપરછ કરતા તેઓ સુરતના હજીરાથી ભરી ભરૂચની દહેજ જીઆઇડીસી ખાતે આવેલ ઈનિયોસ સ્ટાયરોલ્યુસન કંપની ખાતે સ્ટાયરિન મોનોમરકેમિકલ ભરીને પહોંચાડવાનું હતું.